होली खेला रे भक्तों रंग और गुलाल से, आया है श्यामधणी रे खाटू धाम से...
कोयलांचलकी हृदय स्थली झरिया नगरी मंगलवार को श्रीश्याम की नगरी में परिवर्तित हो गया था। जिधर नजर जाती श्रीश्याम के भक्त दिख रहे थे। रह-रह कर हो रहे श्रीश्याम के जय जयकारे और भजन भक्ति रस घोल रहे थे। केसरिया पताका से झरिया नगरी पटी थी। मौका था तीन दिवसीय श्रीश्याम फाल्गुन महोत्सव का। होली खेला रे भक्तों रंग और गुलाल से, आया है श्यामधणी रे मारो खाटू धाम से.., चलो जी झरिया धाम को चलो, निसान झरिया धाम ले चलो...., अरे रे मेरी जान है राधा...., जैसे श्रीश्याम के भजनों पर भक्त झूम रहे थे। महोत्सव के पहले दिन श्रीश्याम भक्ति में अोत प्रोत श्रद्घालुओं ने भव्य निसान शोभा यात्रा निकाली। मंदिर परिसर से भक्तों ने पूरे झरिया नगरी की पदयात्रा कर बाबा के दरबार पहुंचे। झरिया धाम श्रीश्याम मंदिर में बाबा को 3351 निसान अर्पित किया। बाबा की पूजा-अर्चना की।
मोरपंख से सजे निसान की विधिवत हुई पूजा
श्रीश्यामबाबा की विधिवत पूजा-अर्चना के बाद निसान पूजा प्रारंभ की गई। मंदिर के पुजारी कैलाश पांडेय पुजारी मुन्ना पांडेय के निर्देशन में भक्तों ने निसान की पूजा कराई। वैदिक मंत्रों से मंदिर परिसर गूंज रहा था। लाल, पीले, गुलाबी कई रंगों में बने बाबा के निसान पर मोर पंख और फूलों की माला लगी थी। बाबा के गर्भगृह की परिक्रमा करने के बाद भक्त मंदिर प्रांगण में जमा हुए। जहां से पंक्तिबद्ध होकर श्रद्धालु महिला-पुरुषों ने निसान लेकर शोभा यात्रा को निकले।
बैंड बाजों और डीजे की धुन पर खूब झूमे श्रद्धालु
शोभायात्रा के साथ बैंड बाजा, भांगड़ा पार्टी डीजे टीम थी। बाबा का गुणगान करते भक्तों की छोटी-छोटी टोलियां शोभा यात्रा का विशेष आकर्षण था। जहां युवतियां बाबा भजनों के डीजे की धुन पर झूम रही थी, वहीं युवा भक्तों की टोली हाथ में ढोल और ढप लिए बाबा का गुणगान कर रहे थे।
मोहे एक झलक दिखला दे रे खाटू के श्याम
शोभायात्रा के आगे-आगे सतरंगी चुनरी के पगड़ी धारण किए युवाओं की टोली थी। जो श्रीश्याम का जयकारा लगाते हुए दरबानी कर रहे थे। उसके बाद था श्रीश्याम प्रभु का भव्य दरबार। मोर पंखों और फूलों से सजा दरबार बाबा की शोभा में चार चांद सजा रहे थे। बाबा की चाकरी में लगे भक्त चंवर डुलाकर बाबा का जयकारा लगा रहे थे। बाबा के दरबार पर मार्ग में मेन रोड, मातृसदन सहित कई स्थानों पर पुष्पों की वर्षा की गई।
निसान शोभा यात्रा मंदिर परिसर से प्रारंभ होकर लाल बाजार, लक्ष्मीनिया मोड़, सब्जी पट्टी, बाटा मोड़, मेन रोड, चार नंबर, धर्मशाला रोड भ्रमण किया। श्रीश्याम भक्तों के लिए पूरे मार्ग पर जल छिड़काव किया गया था। सड़कों की सफाई के लिए एक दस्ता अलग से था। भक्तों ने शोभा यात्रा मार्ग पर अबीर-गुलाल से रंगोली की थी। सत्यनारायण मंदिर लाल बाजार, लक्ष्मीिनया मोड़, मेन रोड, देशबंधू सिनेमा हॉल के समीप, साहु मार्केट, धर्मशाला रोड पर भक्तों के लिये मीठा शरबत और पानी की व्यवस्था की गई थी।
साढ़े पांच बजे हुआ पहला निसान अर्पण
संध्यासाढ़े पांच बजे श्रीश्याम के चरणों में पहला निसान अर्पित किया गया। क्या बच्चे क्या बड़े हर कोई बाबा के दरबार उनका नाम लेकर हंसते गाते पहुंचे। इसके बाद एक-एक कर भक्तों ने आस्था और श्रद्धा के साथ बाबा को निसान अर्पित कर बाबा से आशीष मांगा। बाबा को निसान अर्पण करने का सिलसिला रात नौ बजे तक चलते रहा। परिवार के लिए मंगलकामना की।
झरिया में निकली निसान शोभा यात्रा मौजूद श्रद्धालु।
झरिया में निकाली गई निसान शोभा यात्रा के दौरान महिलाएं।
hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva